CELEX: 62020TN0654
Language: mt
Date: 2020-10-27 00:00:00
Title: Kawża T-654/20: Rikors ippreżentat fis-27 ta’ Ottubru 2020 – Silex Ipari Automatizálási Zrt. vs Il-Kummissjoni u EASME

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/59
            
         
      Rikors ippreżentat fis-27 ta’ Ottubru 2020 – Silex Ipari Automatizálási Zrt. vs Il-Kummissjoni u EASME
      (Kawża T-654/20)
      (2021/C 19/63)
      Lingwa tal-kawża: l-Ungeriż
      
         Partijiet
      
      
         Rikorrenti: Silex Ipari Automatizálási Zrt. (Budapest, l-Ungerija) (rappreżentant: Á. Baratta avukat)
      
         Konvenuti: Il-Kummissjoni Ewropea u l-Aġenzija Eżekuttiva għall-Intrapriżi Żgħar u Medji (EASME)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla n-nota ta’ debitu Nru 3242009492 maħruġa mill-EASME fit-18 ta’ Awwissu (iktar ’il quddiem in-“nota ta’ debitu”), sa fejn tordna l-ħlas ta’ EUR 55 454,44;
               
            
                  —
               
               
                  tannulla l-ittra tat-18 ta’ Awwissu 2020, bir-referenza Ref. Ares (2020)4309529 (iktar ’il quddiem, l-“ittra”), mibgħuta mill-EASME flimkien man-nota ta’ debitu, sa fejn tordna r-rimbors ta’ EUR 48 238,75 sabiex tiġi rrilaxxata l-kontribuzzjoni lill-Fond ta’ Garanzija;
               
            
                  —
               
               
                  tannulla l-ittra mibgħuta flimkien man-nota ta’ debitu, sa fejn id-dikjarazzjoni finanzjarja finali mibgħuta fl-istess tikklassifika bħala spiża ineliġibbli l-ispejjeż diretti tal-persunal f’ammont ta’ EUR 210 423,11;
               
            
                  —
               
               
                  tannulla l-ittra mibgħuta flimkien man-nota ta’ debitu, sa fejn id-dikjarazzjoni finanzjarja finali mibgħuta fl-istess tikklassifika bħala spejjeż ineliġibbli l-ispejjeż indiretti f’ammont ta’ EUR 52 605,78;
               
            
                  —
               
               
                  tikkundanna lill-EASME u lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv, ibbażat fuq ksur tad-dmir ta’ motivazzjoni.
                  L-EASME kisret id-dmir ta’ motivazzjoni għaliex ma ġġustifikatx legalment it-talbiet inklużi fin-nota ta’ debitu u fl-ittra mibgħuta flimkien magħha.
               
            
                  2.
               
               
                  It-tieni motiv, ibbażat fuq ksur tal-prinċipju ta’ amministrazzjoni tajba.
                  L-EASME kisret il-prinċipju ta’ amministrazzjoni tajba sa fejn:
                  
                              —
                           
                           
                              ma tatx tweġiba fil-mertu għar-rapporti tekniċi u l-proposti tar-rikorrenti u lanqas tat tweġiba għat-talbiet għall-modifika tal-kuntratt tar-rikorrenti;
                           
                        
                              —
                           
                           
                              ma żguratx id-disponibbiltà ta’ project officer f’fażi kritika tal-proġett;
                           
                        
                              —
                           
                           
                              kisret l-Artikolu 40 tar-Regolament (UE) Nru 1290/2013 (1) fir-rigward tal-użu ta’ esperti indipendenti li jagħmel riferiment għalihom l-Artikolu 40(2) u r-rekwiżiti inklużi fl-Artikolu 40(3) rigward il-kunflitt ta’ interess tal-esperti indipendenti.
                           
                        
            
                  3.
               
               
                  It-tielet motiv, ibbażat fuq żball manifest ta’ evalwazzjoni.
                  L-EASME wettqet żball manifest ta’ evalwazzjoni meta qieset, fil-lista ta’ referenzi mibgħuta flimkien man-nota ta’ debitu, li l-proġett ma kienx jissodisfa bħala prinċipju l-għanijiet tekniċi u kummerċjali globali, bħala riżultat tal-fatti u tad-dokumenti li ma kinux ittieħdu inkunsiderazzjoni meta twettqet tali evalwazzjoni.
               
            
                  4.
               
               
                  Ir-raba’ motiv, ibbażat fuq nuqqas ta’ osservanza tar-rekwiżiti ta’ proporzjonalità.
                  L-EASME ma osservatx ir-rekwiżiti ta’ proporzjonalità meta qieset li huma ineliġibbli spejjeż f’total ta’ EUR 263 028,89 minn spejjeż ta’ EUR 804 020,75 iddikjarati mir-rikorrenti.
               
            
                  5.
               
               
                  Il-ħames motiv, ibbażat fuq nuqqas ta’ osservanza tar-rekwiżit ta’ amministrazzjoni finanzjarja tajba u, b’mod partikolari, tar-rekwiżit ta’ ekonomija, effiċjenza u effikaċja.
               
            L-EASME ma ħaditx inkunsiderazzjoni l-allegazzjonijiet tar-rikorrenti fir-rigward tal-evoluzzjoni tal-ħtiġijiet tas-suq u tal-ħtieġa konsegwenti li jiġi emendat il-proġett.
      
         (1)  Regolament (UE) Nru 1290/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi r-regoli għal parteċipazzjoni u disseminazzjoni f’ “Orizzont 2020 – il-Programm Qafas għar-Riċerka u l-Innovazzjoni (2014-2020)” u li jħassar ir-Regolament (KE) Nru 1906/2006 (ĠU 2013, L 347, p. 81).